Ringerike prosti

Ringerike prosti er et geografisk, administrativt område i Den norske kirke som omfatter 11 sogn (menigheter) i Ringeriksregionen. Prostiet består av Ringerike, Hole og Jevnaker kommuner, med til sammen cirka  innbyggere. Det av 12 menigheter og 13 prestestillinger er knyttet til prostiet.

Prestegjeldene ble faset ut under omstruktureringene i Den norske kirke på 2000-tallet. Kirkesognene er grunnenhetene i kirken og disse er organisert i kirkelig fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.

Historie 
Ringerike prosti ligger under Tunsberg bispedømme, men har tidligere tilhørt både Oslo bispedømme og Hamar bispedømme. Geografisk omfatter prostiet kommunene Hole og Ringerike i Viken fylke.

Da Hamar bispedømme ble opprettet i 1153 ble landskapet Ringerike lagt til dette bispesetet. Om det fantes kirker på Ringerike på den tiden må det har vært trekirker. Det finnes spor etter flere stavkirker her, men kirkene har gått tapt og lar seg derfor vanskelig datere. Norderhov kirke blir reist omkring år 1170 og blir hovedkirken på Ringerike, siden også prostesete. Trolig er også denne kirken reist for å være hovedkirke, ei av tre tridjungkirker (av norr. þriðjungkirkjur = tredingskirker) i det gamle Haðafylki. Det reises også ei mindre kirke av stein på den gamle kongsgården Stein i Hole, i dag kjent som Stein kirkeruin. De andre steinkirkene her reises først endel senere. Haug kirke og Hole kirke i løpet av 1200-tallet, Bønsnes kirke på 1300-tallet.

Etter reformasjonen i 1536/1537 inngikk imidlertid Hamar som eget bispedømme, og kirkene på Ringerike ble lagt til Oslo bispedømme, som kom under kongens styre fra 1541. Fra da av og fram mot 1736 var Hadeland, Ringerike og Toten ett prosti.

Før 1631 hadde Hallingdal og Valdres prosti tilhørt Stavanger bispedømme, men et makeskifte den 10. april dette året førte til at dette nå kom inn under bispen i Oslo. Prostiet fortsatte imidlertid uforandret en tid.

Da Hamar bispedømme ble gjenopprettet i 1864 ble Ringerike og Hallingdal værende under Oslo, der Ringerike og Hallingdal prosti ble dannet. I 1914 ble imidlertid Hallingdal og Ringerike skilt i hvert sitt prosti, og slik er det fortsatt. Da Tunsberg bispedømme ble opprettet fra 1948, etter et Odelstingvedtak den 24. november 1947, ble både Hallingdal og Ringerike lagt dit.

Da prestegjeldene ble faset ut på 2000-tallet ble kirkesognene grunnenhetene i kirken, og disse er organisert i kirkelig fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.

Som følge av kommunereformen i 2020 ble Jevnaker flyttet fra daværende Oppland fylke til Viken. 01.01.2022 ble Jevnaker overført fra Hadeland og Land prosti i Hamar bispedømme til Ringerike prosti.

Proster i Ringerike 
Tidligere var det slik at den mest erfarne sognepresten automatisk også ble prost, men fra 1990 ble prosteembedet lagt fast til Hønefoss prestegjeld, der Hønefoss kirke fra da av ble fast prostesete. Tidligere var det som oftest Norderhov kirke som var prostesete, siden denne kirken gjennom årene har vært den mest betydningsfulle av kirkene i Ringeriksregionen.

Ny ordning 

Jan Otto Myrseth (f. 1957) ble i statsråd utnevnt til ny prost i Ringerike fredag den 17. desember 2004. Da han ble innsatt søndag 24. april 2005 var det imidlertid ikke som sogneprest i Hønefoss prestegjeld, slik vanlig var tidligere. Etter ny ordning for Den norske kirke fungerer prostene heretter kun som øverste kirkelige leder i prostiet. Myrseth ble i statsråd fredag 5. februar 2010 utnevnt til ny domprost i Bergen, og den 6. juni 2018 ble han valgt til biskop i Tunsberg av Kirkerådet.

Nåværende prost i Ringerike prosti 
Kristin Moen Saxegaard (f. 1967) avla teologisk embetseksamen høsten 1993 og praktisk-teologisk eksamen høsten 1994. I 2008 ble hun vigslet til prest og ble tildelt graden philosophiae doctor (ph.d.). Fra 2008 har hun vært førsteamanuensis ved Det teologiske menighetsfakultet og vikarprest i Follo, dessuten rådgiver ved Det Norske Bibelselskap fra 2010. Den 5. november 2010 ble hun utnevnt til prost i Ringerike prosti.

Proster i Ringerike prosti 
 2005–2011 Jan Otto Myrseth (f. 1957–), tidl. sogneprest i Norderhov prestegjeld. 
 2003–2005 Svein Simonsen (f. 1952–), kapellan og konstituert prost, senere sogneprest i Hønefoss
 1990–2003 Per Tore Meberg (f. 1936–), sogneprest i Hønefoss
 1986–1990 Willi Andreas Petterson (f. 1924–), sogneprest i Norderhov
 1974–1986 Hans Raustøl (f. 1917–2007), sogneprest i Norderhov
 1957–1974 Erling August Thomle (f. 1904–d. 1979), sogneprest i Hole
 1939–1956 Oluf Ludvig Jenssen (f. 1886–d. 1975), sogneprest i Norderhov
 1927–1938 Hans Wilhelm Dopp Smith (f. 1868–d. 1956), sogneprest i Norderhov
 1926–1927 Otto Christian Christophersen (f. 1867–d. 1928), sogneprest i Hønefoss
 1914–1925 Nils Fredrik Christian Bruun Skaar (f. 1858–d. 1927), sogneprest i Norderhov

Proster i Ringerike og Hallingdal prosti
 1912–1914 Wilhelm Frimann Koren Christie (f. 1842–d. 1931), konstituert prost og sogneprest i Ål
 1897–1912 Michael Johan Færden (f. 1836–d. 1912), sogneprest i Norderhov
 1884–1896 Johan Fredrik Monrad (f. 1837–d. 1896), sogneprest i Ål
 1878–1884 Thomas Conrad Hirsch (f. 1813–d. 1889), sogneprest i Norderhov
 1864–1872 Brede Thurmann (f. 1816–d. 1895), sogneprest i Norderhov

Sogn (menigheter) 

 Tunsberg bispedømme
 Ringerike prosti
 Hole kirkelige fellesråd
 Hole menighet
 Hole kirke
 Bønsnes kirke, museumskirke
 Sollihøgda kapell
 Helgelandsmoen kapell
 Jevnaker kirkelige fellesråd
 Jevnaker menighet
 Jevnaker kirke
 Randsfjord kirke
 Ringerike kirkelige fellesråd
 Hønefoss menighet
 Hønefoss kirke, prostesete
 Ullerål menighet 
 Ullerål kirke
 Tyristrand menighet
 Tyristrand kirke
 Norderhov og Ask menighet
 Norderhov kirke 
 Ask kapell
 Haug menighet
 Haug kirke 
 Lunder menighet
 Lunder kirke 
 Strømsoddbygda kapell
 Veme menighet
 Veme kirke
 Hval, Viker og Nes menighet
 Hval kirke 
 Viker kirke
 Nes kirke
 Ringkollkapellet, eies av Stiftelsen Ringkollkapellet

Tidligere prestegjeld
 Haug prestegjeld
 Hole prestegjeld
 Hønefoss prestegjeld
 Norderhov prestegjeld
 Ådal prestegjeld

Se også 
 Stein kirkeruin
 Bilder av kirker i Buskerud
 Liste over sogn i Tunsberg bispedømme

Referanser

Kilder

Utrykte kilder 
 Preben L. Johannessen, distriktskonservator ved Ringerikes Museum
 Gudmund Bakke, lokalhistoriker og bygdebokforfatter i Hole
 Per Tore Meberg, tidligere sogneprest i Hønefoss og prost i Ringerike
 Fred Harald Nilssen, lokalhistoriker og tidl. redaktør i heftet Ringerike
 Wenche Kristiansen, seniorkonsulent i Tunsberg bispedømme
 Øystein Magelssen, sogneprest i Ål og prost i Hallingdal

Trykte kilder 
 Jubileumsboka for Kyrkjene i Ål, 1980, ISBN 82-990664-0-9
 Norderhovboka 1914
 Norges geistlighet og andre teologiske kandidater i fast stilling i 1925
 Ringerike by- og bygdeleksikon, 2000, ISBN 82-91649-06-5
 Hole bygdebok – Bygda og folket, bind 1, ISBN 82-993498-4-2
 Hole bygdebok – Bygda og folket, bind 2, ISBN 82-993498-5-0
 Hole bygdebok – Bygda og folket, bind 3, ISBN 82-993498-6-9

 
Kultur i Ringerike
Kultur i Hole
Kultur i Jevnaker